28. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 36555/1500 της 18 Δεκ. 2000/24 Ιαν. 2001 (ΦΕΚ  Β΄49) (Διόρθ. σφαλμ. στο ΦΕΚ Β΄ 1261/28  Σεπτ. 2001) Συμμόρφωση προς τις διατάξεις της οδηγίας 2000/7/ΕΚ και του Συμβουλίου της 20ης Μαρτίου 2000 σχετικά με το ταχύμετρο των δικύκλων ή τρικύκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου για την έγκριση τύπου των δικύκλων ή τρικύκλων οχημάτων με κινητήρα. Έχοντας υπόψη τις διατάξεις: 1. Των άρθρων 84 παρ. 2 και 87 του Κ.Ο.Κ. που κυρώθηκε με το Ν. 2696/99 (Α' 57) «Κύρωση του Κώδικα Οδικής Κυκλοφορίας».  2. Του δευτέρου άρθρου του Νόμ. 2077/1992 (Α΄ 136) «Κύρωση της Συνθήκης για την Ευρωπαϊκή Ένωση και των σχετικών πρωτοκόλλων και δηλώσεων που περιλαμβάνονται στην Τελική πράξη». 3. Των άρθρων 1 παρ. 1 και 3 του Νόμ. 1338/83 (Α΄ 34) «εφαρμογή του Κοινοτικού Δικαίου», όπως τροποποιήθηκε με την παρ. 1 του άρθρου 6 του Νόμ. 1440/84 (Α΄ 70) «Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ» και του άρθρου 65 του Νόμ. 1892/90 (Α΄ 101). 4. Του άρθρου 29Α του Ν. 1558/85 «Κυβέρνηση και Κυβερνητικά Όργανα» (Α΄ 137) που προστέθηκε με το άρθρο 27 του Ν. 2081/92 (Α΄ 154) και αντικαταστάθηκε από το άρθρο 1, παρ. 2α του Νόμ. 2469/1997 (Α΄ 38).  5. Tης K.Y.A 21090/1874/1993 (Β΄ 428) «Έγκριση τύπου των δικύκλων ή τρικύκλων οχημάτων με κινητήρα σε συμμόρφωση με τις διατάξεις της οδηγίας 92/61/ΕΟΚ του Συμβουλίου των Ευρωπαϊκών Κοινοτήτων της 30ης Ιουνίου 1992». Σελ. 264,3936 Τεύχος -Σελ.  6. Tης K.Y.A 17250/1341/1995 (Β΄ 500) «Τροποποίηση της K.Y.A 21090/1874/1993 (Β΄ 428) περί έγκρισης τύπου των δικύκλων ή τρικύκλων οχημάτων με κινητήρα , σε συμμόρφωση με τις διατάξεις της οδηγίας 92/61/ΕΟΚ του Συμβουλίου των Ευρωπαϊκών Κοινοτήτων της 30ης Ιουνίου 1992". Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: ΑΡΘΡΟ 1 Σκοπός Η παρούσα απόφαση αποσκοπεί στη συμμόρφωση της Ελληνικής νομοθεσίας προς τις διατάξεις της οδηγίας 2000/7/ΕΚ του Ευρωπαϊκού Κοινοβουλίου και του Συμβουλίου της 20ης Μαρτίου 2000 σχετικά με το ταχύμετρο των δικύκλων ή τρικύκλων οχημάτων με κινητήρα και για την τροποποίηση της οδηγίας 92/61/ΕΟΚ του Συμβουλίου για την έγκριση τύπου των δικύκλων ή τρικύκλων οχημάτων με κινητήρα που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων με αριθ.L106/3.5.2000 (σελίδες 1, 2, 3, 4, 5, 6). 21.Ε.μ.28 Μοτοποδήλατα-Μοτοσυκλέτες ΑΡΘΡΟ 2 Πεδίο εφαρμογής 1. Η παρούσα απόφαση εφαρμόζεται στο ταχύμετρο όλων των τύπων οχημάτων όπως αυτά ορίζονται στο άρθρο 1 παράγραφος 2 της ΚΥΑ 21090/1874/1993.  2. Όλα τα οχήματα που καλύπτονται από το πεδίο εφαρμογής της ΚΥΑ 21090/1874/1993 πρέπει να είναι εξοπλισμένα με ταχύμετρο, το οποίο είναι σύμφωνο με το παράρτημα της παρούσας απόφασης. ΑΡΘΡΟ 3 Έγκριση τύπου 1. Οι διαδικασίες για τη χορήγηση της έγκρισης τύπου στοιχείου όσον αφορά το ταχύμετρο συγκεκριμένου τύπου δικύκλου ή τρίκυκλου οχήματος με κινητήρα, καθώς και οι προϋποθέσεις για την ελεύθερη κυκλοφορία των οχημάτων αυτών θεσπίζονται από την ΚΥΑ 21090/1874/ 1993, στα κεφαλαία ΙΙ και ΙΙΙ αυτής.  2. Σύμφωνα με το άρθρο 11 της ΚΥΑ 21090/1874/1993, δύναται να αναγνωρισθεί η ισοδυναμία μεταξύ των απαιτήσεων της παρούσας απόφασης και των αντίστοιχων του κανονισμού αριθ. 39 της Οικονομικής επιτροπής για την Ευρώπη των Ηνωμένων Εθνών , υπό την πλέον πρόσφατη μορφή που έχει εγκρίνει η Κοινότητα. 3. Οι αρμόδιες Υπηρεσίες του Υπ. Μεταφορών και Επικοινωνιών που χορηγούν την έγκριση τύπου δέχονται, αντί των αντίστοιχων εγκρίσεων τύπου και των σημάτων έγκρισης τύπου που χορηγούνται σύμφωνα με τις προδιαγραφές της παρούσας απόφασης, τις εγκρίσεις τύπου και τα σήματα έγκρισης τύπου που χορηγούνται σύμφωνα με τις απαιτήσεις του εν λόγω κανονισμού αριθ. 39, εντός του πεδίου εφαρμογής του κανονισμού αυτού.  ΑΡΘΡΟ 4  Οι τροποποιήσεις που είναι ουσιώδεις προκειμένου να ληφθούν υπόψη οι τροποποιήσεις στο κανονισμό 39 της οικονομικής επιτροπής για την Ευρώπη των Ηνωμένων Εθνών, και προκειμένου να προσαρμοσθεί το παράρτημα στη τεχνική πρόοδο, εγκρίνονται σύμφωνα με την διαδικασία η οποία προβλέπεται στο άρθρο 13 της οδηγίας 70/156/ΕΟΚ του Συμβουλίου της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους.(EEL42/1970). ΑΡΘΡΟ 5 Τροποποιήσεις-Προσθήκες Η ΚΥΑ 21090/1874/1993 τροποποιείται ως εξής: 1. Στο παράρτημα Ι , σημείο 45, οι όροι «δείκτης ταχύτητας και μετρητής χιλιομετρικών αποστάσεων για τις μοτοσυκλέτες τα τρίκυκλα και τα τετράκυκλα» αντικαθίστανται από τον όρο «ταχύμετρο» και η ένδειξη «ΠΙΣΤ» αντικαθίσταται από την ένδειξη «ΕΟ». 2. Το παράρτημα ΙΙ τροποποιείται ως εξής: α) στο σημείο 4.7, οι όροι «ταχύμετρο και δείκτης χιλιομετρικών αποστάσεων: ναι/όχι» αντικαθίστανται από τον όρο «ταχύμετρο»  β) παρεμβάλλονται τα ακόλουθα σημεία: «4.7.3. Φωτογραφίες ή/και σχέδια του πλήρους συστήματος  4.7.4. Περιοχή των απεικονιζομένων ταχυτήτων  4.7.5. Ανοχή του μηχανισμού μέτρησης του ταχυμέτρου  4.7.6. Τεχνική σταθερά του ταχυμέτρου  4.7.7 Τρόπος λειτουργίας και περιγραφή του μηχανισμού μετάδοσης της κίνησης  4.7.8. Γενική σχέση μετάδοσης του μηχανισμού κίνησης» 3. Στο παράρτημα ΙΙΙ σημείο 10.12, οι όροι «δείκτης ταχύτητας και χιλιομετρικών αποστάσεων στα μοτοποδήλατα, τα τρίκυκλα και τα τετράκυκλα» αντικαθίστανται από τον όρο «ταχύμετρο» και η ένδειξη «ΠΙΣΤ» αντικαθίσταται από την ένδειξη «ΕΟ» (Μετά τη σελ. 264,3936) Σελ. 264,3937 Τεύχος -Σελ.  Μοτοποδήλατα-Μοτοσυκλέτες 21.Ε.μ.28 ΑΡΘΡΟ 6  Ταξινόμηση οχημάτων  1. Από την 1η Ιανουαρίου 2001 οι αρμόδιες υπηρεσίες Μεταφορών & Επικοινωνιών της Νομαρχιακής Αυτοδιοίκησης δεν μπορούν πλέον να απαγορεύουν, για λόγους που αφορούν τα ταχύμετρα, την πρώτη θέση σε κυκλοφορία των οχημάτων τα οποία πληρούν τις απαιτήσεις της παρούσας απόφασης. 2. Οι διατάξεις που προβλέπονται με την παρούσα, εφαρμόζονται από την 1η Ιουλίου 2001, εκτός από τα μοτοποδήλατα, στα οποία οι διατάξεις αυτές εφαρμόζονται από την 1η Ιουλίου 2002.  ΑΡΘΡΟ 7 Τελικές διατάξεις  1. Προσαρτώνται και αποτελούν αναπόσπαστο μέρος της παρούσης τα κατωτέρω:  παράρτημα, προσάρτημα Ι, προσάρτημα ΙΙ. 2. Η παρούσα απόφαση ισχύει από την 1η Ιανουαρίου 2001. (Ακολουθεί παράρτημα) 